
			IRAGARKIAK

			Beste iragarki ofizial batzuk

			INDUSTRIA, TRANTSIZIO ENERGETIKO ETA JASANGARRITASUNAREN SAILA

			4818

			IRAGARKIA, Ingurumen Administrazioaren zuzendariarena, Euskal Autonomia Erkidegoan ingurumen-baimen integratu eta baimen bakarrak emateko ebazpenak argitara ematen duena.

			Euskadiko Ingurumen Administrazioaren abenduaren 9ko 10/2021 Legeak ingurumen baimen integratuaren edo ingurumen baimen bakarraren mende jartzen ditu I.A eranskinean edo I.B eranskinean, hurrenez hurren, jasotako jardueraren bat garatzen duten titulartasun publikoko edo pribatuko jarduerak eta instalazioak.

			Abenduaren 9ko 10/2021 Legearen 23. artikuluak ezartzen duenez, ingurumen-inpaktuaren adierazpenaren edo ingurumen-inpaktuaren txostena, hala badagokio, ingurumen-baimen integratuaren edo ingurumen-baimen bakarraren parte izango dira, eta bi erabakiak administrazio-egintza berean emango dira.

			Abenduaren 9ko 10/2021 Legearen 41.4 artikuluaren arabera, ingurumen-baimen integratua osorik argitaratuko da Euskal Herriko Agintaritzaren Aldizkarian eta Euskal Autonomia Erkidegoko ingurumen-organoaren egoitza elektronikoan. Ingurumen-baimen bakarra Euskal Autonomia Erkidegoko ingurumen-organoaren egoitza elektronikoan argitaratuko da.

			Abenduaren 16ko 1/2016 Legegintzako Errege Dekretuak, Kutsaduraren Prebentzio eta Kontrol Integratuaren Legearen testu bategina onartzen duenak, 24.3 artikuluan xedatzen duenez, autonomia-erkidegoek beren aldizkari ofizialetan argitaratuko dituzte ingurumen-baimen integratuak emateko, funtsean aldatzeko edo berrikusteko administrazio-ebazpenak, eta ebazpena argitaratzen duen iragarkian zein instalaziori eragiten dion identifikatuko dute.

			Abenduaren 9ko 10/2021 Legearen 69. artikuluak ezartzen duenez, ingurumen-ebaluazioko prozedurei amaiera ematen dieten ebazpenak dagokion aldizkari ofizialean eta ingurumen-organoaren egoitza elektronikoan argitaratuko dira.

			Legezko aurreikuspen hori betez, iragarki honen bidez:

			Lehenengoa.– Eranskinean zerrendatutako administrazio-ebazpenak Euskal Herriko Agintaritzaren Aldizkarian argitaratzen dira.

			Bigarrena.– Jakinarazten da testu osoak Euskal Autonomia Erkidegoko Administrazio Publikoaren egoitza elektronikoan argitaratuta daudela, eta haien bilagailuaren bidez kontsulta daitezkeela, helbide honetan:

			https://euskadi.eus/lokalizatzailea

			Vitoria-Gasteiz, 2026ko azaroaren 3a.

			Ingurumen Administrazioaren zuzendaria,

			NICOLAS GARCIA-BORREGUERO URIBE.

			

			ERANSKINA

			Ebazpena, Ingurumeneko sailburuordearena, Asua Products SAk Sondikan (Bizkaia) sustatutako PVC eta beste polimero batzuk eraldatzeko substantzia kimikoen nahasketak fabrikatzeko jarduerarako Asua Products SAri emandako AAI00039 kodea duen ingurumen-baimen integratua berrikusi eta aldatzen duena.

			Espediente-zenbakia: AAI00039_REV_2025_001.

			Lokalizatzailea: J0D0Z-T8T9V-RWSY.

